section_heading: Sadržaj
paragraph_text: Julian se budi kod Misty i susreće njezinog slaboumnog mlađeg brata Roberta, te Billyja, njezinog dečka. Nešto kasnije, spašava Roberta od nasilnika, a s Huckom i Joeom sklapa dogovor da neće nikomu pisnuti da je vidio njihov LSD noć ranije, pod uvjetom da oni nikomu ne odaju da je u dućan došao pijan. Uskoro se otkriva Savijev leš. Na poprište zločina dolazi budalasti šerif Buddy Shaggerton sa svojim posinkom Garyjem. On pri pogledu na truplo i obrnuti križ zaključuje kako je riječ o sotonističkom ubojstvu, što razglašava u medijima. Svoju istragu odlučuje prenijeti u obližnji Shandsville, gdje slučajno nailazi na Juliana koji pak potpiruje njegovu ideju o sotonistima (kako bi krivnju svrnuo sa sebe). lijevo|mini|Većina radnje odvija se u fiktivnom Shandsvilleu u ruralnom [[Colorado|Coloradu.]] Sousa šalje Jackalla i Sebastiana u Colorado po novac. Dok jedne noći Billy vodi Misty na romantičnu večeru, Julian ostaje čuvati Roberta, no pijan povede momka u striptiz klub gdje se posvađa s izbacivačem. Prilikom bijega, Robertove se tenisice rastrgaju, pa mu svećenik daje Savijeve cipele. Iduće jutro, šerif počinje ozbiljno sumnjičiti Hucka i Joea, mjesne heavy metalce. Jackall i Sebastian stižu u Shandsville, te slučajno ugledaju Roberta u Savijevim cipelama. Obojica ga brutalno izmlate i saznaju za Juliana. Robert nakon napada pada prestaje govoriti. Pri povratku u župnu kuću, Julian automobilom slučajno udara Jackalla koji je krenuo da ga ispita. Mafijaš ostaje bez svijesti, a njegov kolega bježi i telefonira Sousi da mu je potrebna pomoć.